text: DMI varsler om vindstød af orkanstyrke søndag aften
  28 november 2015 kl. 16.41
  Flere steder i det jyske kan nemlig blive ramt af vindstød af orkanstyrke, oplyser DMI.
  Der er risiko for forhøjet vandstand flere steder i Jylland, hvor der kan blive vindstød op mod orkanstyrke søndag aften.
   - Der ser ud til at blive storm i Vest- og Nordjylland - især i Nordjylland. Med vindstød af orkanstyrke søndag aften, siger DMI's vagthavende Mogens Rønnebek til Ritzau.
  Mens det for alvor vil blæse op i Jylland, kan søndagens lavtryk betyde vindstød af stormstyrke i resten af landet. Vindstød kategoriseres som orkan, når vindhastighed når 33 meter i sekundet
  Det er en god idé at lukke vinduer og døre, binde havetrampolinen fast og sætte havemøblerne ind.
  